  Туспуктэм: Татьяна Пунгина Татьяна Пунгина Наталия Сильвестрова Удмуртиын улӥсьёс, кин контрактъя служить карыны кошкиз, федерал но улосвыл коньдэтысь тыронъёс басьто. Со сярысь 13-тӥ куарусёнэ журналистъёслы элькунысь мерлыко политикая но ужъя министр Ольга Лубнина ивортӥз. « Вань федерал тыронъёс, соос ожгарчиослы Россиысь утиськонъя министерство пыр мыно. Асьмеос вераськиськомы со тыронъёс сярысь, кудъёсыз Удмуртилэн тӧроезлэн косэмезъя кутэмын вал – со 50 сюрс манет подъёмной. Со коньдонэз ми тыриськомы » Ольга Лубнина, Удмуртиысь мерлыко политикая но ужъя министр Элькунысь мерлыко политикая но ужъя министерство службае мынэмъёсын шонерак уг герӟаськы. Вань ужрадъёс военкомат пыр быдэстӥсько. Нырысь ик Удмуртиын улӥсез ожгар часте пыртон сярысь приказ потэ, бӧрысь ожгарчиослэсь лыдмет дасяло, кудзэ министерствое келяло. Отын ивортодэт базаосъя эскеро, ожгарчиос юрттэт басьтыны нырысьсэ вазисько шуыса. Соку гинэ соослы коньдон келяло.  « Дорамы юрттэтлы вазиськонъёс вуо ке, ми уксёез коньдон ужпумъёсъя министерстволэсь куриськомы, нокыӵе шугъяськонъёстэк со ми доры вуэ » Ольга Лубнина, Удмуртиысь мерлыко политикая но ужъя министр Али 198 адямилы тыронъёс дасязы. Коньдон соослы арня пумозь яке вуоно арнялэн кутсконаз вуоз ни. Пусъём, служба нуисьёс ожгар частьын 40 сюрс манетысен уждун басьто. Нимысьтыз ожгар ужрад интыын уждун 204 сюрсын луэ. Уксё котькуд толэзьлэн 10-20 числоосаз тыро. Контракт юнматыку огпол сётӥськись федерал тырон 195 сюрс манет луэ, улосвыл юрттэтлэн бадӟалаез –50 сюрс манет. Тодэ вайытом, Удмурттиын «Защитники Отечества» фондлэн филиалэз ужа, отчы нимысьтыз ужрадэ пыриськисьёслэн ӵыжы-выжыоссы, ожгар ветеранъёс юрттэтлы вазиськыны быгато. Тегъёс: нимысьтызужрад коньдон Мерлыкополитикаяноужъяминистерство Удмуртия  